Қашқадарё вилояти Автомобил

йўллари бош бошқармасининг

2024-йил 28-августдаги 107-и/ч-сонли буйруғига 1-илова

**Қашқадарё вилояти автомобил йўллари Бош бошқармасининг**

**коррупсияга қарши курашиш**

**СИЁСАТИ**

**1-боб. Умумий қоидалар**

1. Қашқадарё вилояти автомобил йўллари Бош бошқармасининг коррупсияга қарши курашиш сиёсати (бундан буён матнда Сиёсат деб юритилади) ходимлар орасида ҳамда жамиятда коррупсияга қарши курашиш маданияти даражасини ошириш мақсадида Қашқадарё вилоят автомобил йўллари Бош бошқармаси ва унинг идоравий мансуб корхоналариюқори ахлоқий меъёрларга содиқлигини, шунингдек, Бош бошқарма ва унинг идоравий мансуб корхоналари ходимлари фаолиятида коррупсиявий ҳуқуқбузарликларга муросасизлик ва уларни содир этишга йўл қўймасликни акс эттиради.

2. Сиёсат ИСО 37001:2016 “Коррупсияга қарши курашиш менежменти тизимлари – Фойдаланиш бўйича талаблар ва тавсиялар” халқаро стандарти талабларини инобатга олган ҳолда коррупсияга қарши курашиш бўйича халқаро ташкилотлар тавсиялари ва етакчи халқаро амалиёт асосида Ўзбекистон Республикасининг қонун ҳужжатлари талабларига мувофиқ ишлаб чиқилган.

3. Бош бошқарма ва унинг идоравий мансуб корхоналари ушбу сиёсатни фаолиятининг аҳамиятини ҳисобга олган ҳолда қабул қилишлари, коррупсияга қарши курашиш механизмларини, мавжуд бўлган коррупсия хавфи, тажрибаси ва мавжуд манбалари асосида ишлаб чиқишлари ва амалга оширишлари лозим.

4. Бош бошқарма ва унинг идоравий мансуб корхоналари коррупсияга қарши курашишнинг асосий мақсадлари қуйидагилар ҳисобланади:

Бош бошқарма ва унинг идоравий мансуб корхоналарида коррупсияни тубдан йўқотишга эришиш;

аҳолининг ҳуқуқий онги ва ҳуқуқий маданиятини ошириш, жамиятда коррупсияга нисбатан тоқатсиз муносабатни шакллантириш;

Бош бошқарма ва унинг идоравий мансуб корхоналари фаолиятининг барча соҳаларида коррупсияни олдини олиш бўйича чора-тадбирларни амалга ошириш;

коррупсиявий ҳуқуқбузарликларни ўз вақтида аниқлаш, уларга барҳам бериш, уларнинг оқибатлари, уларга олиб келувчи сабаблар ва шарт-шароитларни бартараф этиш, коррупсиявий ҳуқуқбузарликларни содир этганлик учун жавобгарликнинг муқаррарлиги тамойилини таъминлаш.

5. Сиёсат Бош бошқарманинг ички ҳужжати сифатида юқорида кўрсатилган асосий мақсадларга эришиш учун Бош бошқарма ва унинг идоравий мансуб корхоналари фаолиятида коррупсия билан боғлиқ ҳуқуқбузарликларни профилактика қилиш ва уларга барҳам беришга қаратилган асосий талаблар ва тамойилларни белгилаб берувчи асос ҳисобланади.

6. Мазкур Сиёсатнинг талаблари эгаллаб турган лавозими   
ва бажарадиган вазифа ва функсияларидан қатъи назар Бош бошқарма билан меҳнат муносабатларида бўлган барча ходимларга, шу жумладан, Бош бошқарма ва унинг идоравий мансуб корхоналари ходимларига тадбиқ этилади.

7. Бош бошқарма ва унинг идоравий мансуб корхоналари ишга қабул қилинаётган ҳар қандай шахс ушбу Сиёсат билан имзо қўйган ҳолда танишишга ва унинг қоидаларига риоя қилишга мажбур.

8. Ушбу Сиёсат мақсадларида қуйидаги асосий тушунчалар  
ва атамалар қўлланилади:

**алоқадор шахслар** – ходим билан тижорат ташкилотларининг устав капиталида иштирок этадиган шахслар, акциялари Республика фонд биржасида оммавий муомалада бўлган акциядорлик жамиятларининг беш фоизидан кам бўлган миқдордаги акцияга эканлиги ҳолатлари бундан мустасно;

**иш жараёнидаги меҳмондўстлик белгилари** – Бош бошқарма ва унинг идоравий мансуб корхоналари ходимлари манфаатларида фаолият давомида ҳамкорлик ўрнатиш ва (ёки) қўллаб-қувватлашга алоқадор харажатлар, шу жумладан, ишбилармонлик билан боғлиқ кечки овқат, транспорт ва яшаш харажатларини қоплаш билан боғлиқ харажатлар ва ҳ.к.;

**коррупсияга қарши курашиш талаблари бузилганлиги тўғрисида виждонан хабар бериш** – Бош бошқарма ва унинг идоравий мансуб корхоналари ходими томонидан коррупсиявий ҳуқуқбузарлик содир этилганлиги (содир этишга суиқасд қилинганлиги) тўғрисида русхат этилган алоқа каналлари орқали асослилигига ишонч ҳосил қилган ҳолда йўллаган мурожаат;

**контрагент (шартномавий шерик)** – Бош бошқарма ва унинг идоравий мансуб корхоналарибилан шартномавий муносабатларга (меҳнат муносабатлари бундан мустасно) киришган ҳар қандай юридик ёки жисмоний шахс;

**коррупсия** – шахснинг ўз мансаб ёки хизмат мавқеидан шахсий манфаатларини ёхуд ўзга шахсларнинг манфаатларини кўзлаб моддий   
ёки номоддий наф олиш мақсадида қонунга хилоф равишда фойдаланиши, худди шунингдек бундай нафни қонунга хилоф равишда тақдим этиш;

**коррупсиявий ҳаракатлар** – ходим томонидан пора берувчининг манфаатларини кўзлаб ҳаракат ёки ҳаракатсизлиги учун бевосита ёки билвосита, шахсан ёки учинчи шахслар орқали порани яъни пул, қимматбаҳо қоғозлар, бошқа мол-мулкни, мулкий тусдаги хизматларни, бошқа мулкий ҳуқуқларни олиш, талаб қилиш, таклиф қилиш, ваъда қилиш ва бериш, шунингдек, пора бериш ва (ёки) олишда воситачилик қилиш, расмиятчиликларни соддалаштириш учун тўловларни олиш, ходим томонидан пора олиш ёки ҳуқуққа хилоф бошқа мақсадларда ўз хизмат мавқеидан ноқонуний фойдаланиш;

**коррупсияга оид ҳуқуқбузарлик** – коррупсия белгиларига эга бўлган, содир этилганлиги учун қонун ҳужжатларида жавобгарлик назарда тутилган қилмиш;

**коррупсияга қарши курашиш тизими** – қўлланиладиган амалдаги қонунчилик ва ички ҳужжатларни коррупсиявий жиҳатдан бузилишини бартараф этиш,Бош бошқарма ва унинг идоравий мансуб корхоналари ходимлари томонидан юқори даражада касбий ва ахлоқий фаолият олиб боришларини таъминлаш бўйича чора-тадбирлар мажмуи;

**коррупсиявий хавф**-**хатар** – Бош бошқарма ва унинг идоравий мансуб корхоналари ходимлари ёки учинчи шахслар томонидан Бош бошқарма ва унинг идоравий мансуб корхоналари номидан ва (ёки) уларнинг манфаатларини кўзлаб коррупсиявий хатти-ҳаракатларни содир этиш эҳтимоли ва хавфи;

**манфаатлар тўқнашуви** – Бош бошқарма ва унинг идоравий мансуб корхоналари ходимининг шахсий (бевосита ёки билвосита) манфаатдорлиги унинг хизмат мажбуриятларини лозим даражада бажаришига таъсир кўрсатаётган ёхуд таъсир кўрсатиши мумкин бўлган ҳамда ходимнинг шахсий манфаатдорлиги билан Бош бошқарма ва унинг идоравий мансуб корхоналари манфаатлари ўртасида қарама-қаршилик юзага келаётган ёки юзага келиши мумкин бўлган вазият;

**расмиятчиликни соддалаштириш учун тўловлар** – белгиланган тартиб-таомиллар бажарилишини таъминлаш ёки тезлаштириш, тегишли қонунчилик, нормалар ва қоидаларда назарда тутилмаган ҳаракатлар содир этиш учун ғайриқонуний равишда бериладиган пул маблағлари, мол-мулк, мулкий ҳуқуқлар, хизматлар ва бошқа моддий ёки номоддий наф;

**ходимнинг шахсий манфаатдорлиги** – Бош бошқарма ва унинг идоравий мансуб корхоналариходими томонидан ўз хизмат вазифаларини бажариш чоғида унинг яқин қариндоши ёки ходимга алоқадор бўлган шахслар томонидан ходимнинг мансаб ёки хизмат мажбуриятларини лозим даражада бажаришига таъсир қилиши мумкин бўлган пул маблағлари, моддий ёки номоддий қимматликлар, бошқа мол-мулк, бойлик ва имтиёзлар кўринишида шахсий наф олиш имконияти (шахсий, ижтимоий, молиявий, сиёсий ва бошқа тижорат ёки нотижорат манфаатлари);

**ходим** – Бош бошқарма ва унинг идоравий мансуб корхоналари билан меҳнат муносабатларига киришган шахс;

**яқин қариндошлар** – ота-она, туғишган ва ўгай ака-укалар  
ва опа-сингиллар, эр (хотин), фарзандлар, шу жумладан фарзандликка олинганлар, боболар, бувилар, неваралар, шунингдек эрнинг (хотиннинг) ота-онаси.

**2-боб. Коррупсияга қарши курашишнинг асосий тамойиллари**

9. Бош бошқарма ва унинг идоравий мансуб корхоналари коррупсияга қарши курашиш тизимини қуйидаги тамойилларга асосланиб амалга оширади:

**қонунийлик** – Бош бошқарма ва унинг идоравий мансуб корхоналарикоррупсияга қарши курашиш бўйича чора-тадбирлар Ўзбекистон Республикаси қонунчилиги талаблари, давлат органларида коррупсияга қарши курашиш бўйича жаҳонда тан олинган амалиётни ҳисобга олган ҳолда ҳамда Бош бошқарма тизимининг белгиланган ички ҳужжатларига мувофиқ амалга оширилади;

**коррупсияга тоқатсизлик** – Бош бошқарма ва унинг идоравий мансуб корхоналари ўз фаолиятининг барча соҳаларида коррупсиянинг ҳар қандай шакллари ва кўринишларига муросасиз муносабатда бўлади. Бош бошқарма ва унинг идоравий мансуб корхоналарининг ходимларига коррупсиявий хавф-хатар келиб чиқиши мумкин бўлган фаолиятда бевосита ёки билвосита иштирок этиш таъқиқланади;

**очиқлик ва шаффофлик** – Бош бошқарма тизимида коррупсияга қарши курашиш соҳасида қабул қилинган ва амалга оширилаётган  
чора-тадбирлар ҳақида Бош бошқарма ва унинг идоравий мансуб корхоналари ходимлари ва контрагентларини, кенг жамоатчиликни хабардор қилиш;

**коррупсияга қарши курашиш бўйича амалга оширилаётган чора-тадбирларнинг превентивлиги, тизимлилиги ва ўзаро боғлиқлиги** – Бош бошқарма ва унинг идоравий мансуб корхоналари коррупсиявий хатти-ҳаракатлар содир этилишига ва коррупсиявий хавф-хатарларга кўмаклашувчи сабаб ва шарт-шароитларни бартараф этишга қаратилган превентив чора-тадбирларни амалга оширишга устувор аҳамият беради. Коррупсияга қарши курашиш бўйича амалга оширилаётган чора-тадбирлар ва тартиб-таомиллар аниқланган  
хавф-хатарлар даражасига мувофиқ келади ҳамда Бош бошқарма ва унинг идоравий мансуб корхоналарибарча функсиялари ва йўналишларига интегратсия қилинган коррупсияга қарши курашиш тизимига бирлаштирилган;

**коррупсия билан боғлиқ ҳуқуқбузарликлар учун жавобгарликнинг муқаррарлиги** – коррупсия билан боғлиқ ҳуқуқбузарликларни содир этган Бош бошқарма тизими ходимлари ўзининг мақоми ва эгаллаб турган лавозимидан қатъий назар Бош бошқарманинг ички ҳужжатлари ва амалдаги қонунчиликка мувофиқ жавобгарликка тортиладилар;

**техника тараққиётининг ютуқларидан фойдаланиш** – Бош бошқарма ва унинг идоравий мансуб корхоналари коррупсияга қарши курашиш тизимини яратишда илм-фан тараққиётининг сўнгги ютуқларидан,шу жумладан, интегратсиялаштирилган ахборот тизимларидан фойдаланишга интилади;

**тўғридан-тўғри раҳбариятга мурожаат қилиш** –Бош бошқарма тизимининг ҳар бир ходими коррупсиявий ҳуқуқбузарликлар содир этилганлигини тўғрисида ишончли ва асосли маълумотлар мавжуд бўлганда белгиланган чораларни кўриш учун тўсқинликсиз идора раҳбари ва Бош бошқарма бошлиғига мурожаат қилиши мумкин;

**фуқаролик жамияти вакиллари билан ўзаро ҳамкорлик** –Бош бошқарма ва унинг идоравий мансуб корхоналари ўзларига юклатилган функсияларни бажаришда Бош бошқарма ва унинг идоравий мансуб корхоналари фаолиятини ҳалоллик, холислик ва мустақиллик асосида мустақил назорат қилиш мақсадида фуқаролик жамияти вакилларини жалб этадилар;

**коррупсияга қарши курашиш тизимини доимий равишда такомиллаштириш** – коррупсияга қарши курашиш тизимини мониторинг   
ва назорат қилиш ҳамда коррупсиявий хавф-хатарларни амалга ошириш натижаларига кўра Бош бошқарма ва унинг идоравий мансуб корхоналари Қўмита, Бош бошқарма тизимида коррупсияга қарши курашиш тизимининг самарадорлигини тўхтовсиз равишда ошириш чораларини кўрадилар.

**3-боб. Коррупсияга қарши курашиш тизимнинг элементлари**

10. Коррупсияга “мутлақо тоқатсизлик” тамойилига таянган ҳолда Бош бошқарма ва унинг идоравий мансуб корхоналари барча ходимларига коррупсия билан боғлиқ ҳар қандай ҳатти-ҳаракатларда иштирок этиши, яъни пора берувчининг манфаатларини кўзлаб ҳаракат қилиши ёки ҳаракатсизлиги учун бевосита ёки билвосита, шахсан ёки учинчи шахслар орқали пора, яъни пуллар, қимматбаҳо қоғозлар, бошқа мол-мулк, мулкий тусдаги хизматларни беришни талаб қилиш, товламачилик қилиш, ваъда бериш ва пора бериш, пора бериш ва (ёки) олишда воситачилик қилиш, расмиятчиликларни соддалаштириш учун тўловларни олиш, шахс томонидан пора олиш ёки ғайриқонуний бошқа мақсадларда ўз хизмат мавқеидан ноқонуний фойдаланиши қатъиян тақиқланади.

11. Қуйидагилар Бош бошқарма ва унинг идоравий мансуб корхоналари коррупсияга қарши курашиш тизимининг асосий элементлари ҳисобланади:

*а) коррупсияга қарши курашиш бўйича асосий ички ҳужжатлар мавжудлиги,Бош бошқарма ва унинг идоравий мансуб корхоналари коррупсияга қарши курашиш тизимининг асосини:*

мазкур Сиёсат;

Қашқадарё вилоят автомобил йўллари Бош бошқармаси ходимларининг одоб-ахлоқ қоидалари;

Қашқадарё вилоят автомобил йўллари Бош бошқармаси тизимида манфаатлар тўқнашувини бошқариш тўғрисидаги низомда акс эттирилган тамойиллар ва талабларни ташкил этади;

*б) “Юқоридан қуйига муносабат” – Юқори даражада раҳбарлик намунаси:*

Бош бошқарма ва унинг идоравий мансуб корхоналарининг раҳбарлари, шунингдек, Бош бошқарма ва унинг идоравий мансуб корхоналарининг таркибий бўлинмаларининг раҳбарлари ўзига бўйсунувчилар, фуқаролар ва юридик шахслар билан муносабатларда ҳалол, адолатли ва мустақил хулқ-атвор намунаси бўлишлари керак;

Бош бошқарма бошлиғи, Бош бошқарма бошлиғининг ўринбосарлари, Бош бошқарманинг идоравий мансуб корхоналари раҳбарлари коррупсияга қарши курашиш самарали тизимни яратиш ва амалга оширишда қуйидагилар орқали етакчиликни намойиш этадилар:

Бош бошқарма ва унинг идоравий мансуб корхоналари фаолиятининг хавф-хатарга эга функсиялари (йўналишлари)га коррупсияга қарши курашиш самарали чора-тадбирлар ва тартибларни жориетиш,шу жумладан, коррупсияга қарши курашиш дастури/йўл харитасини ишлаб чиқиш ва унинг ижросини назорат қилиш орқали кўмаклашиш;

ўз мансаб мажбуриятларини бажариш доирасида, Бош бошқарма ва унинг идоравий мансуб корхоналари коррупсиянинг барча шакллари ва кўринишларига муросасиз муносабатни шакллантирган ҳолда коррупсияга қарши курашиш бўйича қонунчилик нормалари ва қабул қилинган ички ҳужжатларга риоя қилиш ва ахлоқий хулқ-атвор юзасидан шахсан намуна сифатида намоён бўлиш;

*в) коррупсиявий хавф-хатарни аниқлаш ва баҳолаш:*

Бош бошқарма ва унинг идоравий мансуб корхоналари функсияларининг хусусияти, ташкилий тузилмаси, жамият ва бошқа шахслар билан ўзаро фаолият олиб боришига ҳамда бошқа ички ва ташқи омилларга боғлиқ ҳолда ўз фаолиятига хос бўлган коррупсиявий хавф-хатарларни айниқлайди ва баҳолайди;

коррупсиявий хавф-хатарни аниқлаш ва баҳолаш доирасида Бош бошқарма ва унинг идоравий мансуб корхоналари фаолиятининг барча соҳалари коррупсиявий хавф-хатарига кўпроқ учрайдиган функсияларни аниқлаш мақсадида таҳлил қилинади, уларда мавжуд бўлган коррупсияга қарши курашишни назорат қилишнинг барча шаклларива тартиб-таомиллари аниқланган хавф-хатарларни камайтириш учун етарлилиги жиҳатидан таҳлил қилинади. Хавф-хатарларни аниқлаш ва баҳолаш жараёнида Бош бошқарма тизимида коррупсияга қарши курашиш бўлимининг фаол қўллаб-қувватлаши ва назорати остида Бош бошқарма ва унинг идоравий мансуб корхоналари тегишли раҳбарлари, коррупсияга қарши курашишни мувофиқлаштирувчи шахслар иштирок этади;

Бош бошқарма ва унинг идоравий мансуб корхоналарининг коррупсиявий ҳаракатларга “мутлақо тоқатсизлик”ни ҳисобга олган ҳолда Бош бошқарма ва унинг идоравий мансуб корхоналари коррупсиявий хавф-хатарларнинг юзага келиш эҳтимоли ва таъсир қилиш даражасидан қатъи назар уларни бошқариш заруратини тан олади;

Коррупсиявий хавф-хатарларни баҳолаш йилига камида бир марта амалга оширилади. Коррупсиявий хавф-хатарларни баҳолаш натижалари Бош бошқарма бошлиғи ва Бош бошқарма ҳамда унинг идоравий мансуб корхоналари раҳбарлари томонидан кўриб чиқилади. Шунингдек, аниқланган хавф-хатарларни камайтирувчи коррупсияга қарши курашиш чора-тадбирлар ва тартиб-таомиллар Бош бошқарманинг коррупсияга қарши курашиш дастурларида акс эттирилади.

*г) коррупсияга қарши курашиш учун масъул шахслар ва бўлинмалар:*

Бош бошқарма тизимида коррупсияга қарши курашиш бўйича самарали тизимни йўлга қўйиш мақсадида коррупсияга қарши курашишни шакллантириш ва назорат қилиш жараёни учун масъул бўлган ходимга,коррупсияга қарши курашиш ички назоратни олиб боришлик масъулияти юклатилган;

Масъул ходим тизимида коррупсияга қарши курашиш бўйича вазифаларни амалга оширишда етарли даражада мустақилликка ва муҳим ресурсларга эга бўлиб, ўз фаолиятини низомга мувофиқ амалга оширади;

Коррупсияга қарши курашиш бўйича чора-тадбирларни худудларда самарали ва ўз вақтида амалга оширилишини мувофиқлаштириш ҳамда назорат қилиш учун идоравий мансуб корхоналарда коррупсияга қарши курашиш бўйича масъул ходимга юклатилган;

Бўйсунувдаги муассасаларнинг коррупсияга қарши курашишни мувофиқлаштирувчилари коррупсияни бартараф этиш чораларини кўради, шу билан бирга, ўзига юклатилган вазифалар доирасида Бош бошқарма тизимида коррупсияга қарши курашиш бўйича масъул ходим билан ҳамкорлик қилади;

Коррупсияга қарши курашиш бўйича фаолиятни амалга оширишда Бош бошқарма ва унинг идоравий мансуб корхоналарининг ходимлар билан ишлаш бўлимлари Бош бошқарма тизимида Ўзбекистон Республикаси қонун ҳужжатлари нормаларига мувофиқ белгиланган тартибда ва ҳажмда ходимларва алоқадор шахсларнинг яқин қариндошлари тўғрисидаги маълумотларни ўз вақтида ва тизимли йиғиш, таҳлил қилиш ва янгилаб бориш учун жавобгар бўлади;

Бундан ташқари, Бош бошқарма ва унинг идоравий мансуб корхоналарининг одоб-ахлоқ комиссиялари ходимлар ўртасида манфаатлар тўқнашуви тўғрисидаги келиб тушган маълумотларни кўриб чиқадива (манфаатлар тўқнашуви тартибга солинмаган тақдирда) уни ҳал қилиш бўйича қарор қабул қилади ёки аниқланган манфаатлар тўқнашувини тартибга солиш бўйича кўрилган чораларнинг етарлилиги ёхуд етарли эмаслиги тўғрисида қарор қабул қилади, шунингдек, Бош бошқарма ва унинг идоравий мансуб корхоналари томонидан белгиланган одоб-ахлоқ қоидаларига риоя қилиниши масалаларини кўриб чиқади. Манфаатлар тўқнашувини бошқариш доирасида Одоб-ахлоқ комиссиялари (ёки шунга ўхшаш комиссиялар) Қашқадарё вилоят автомобил йўллари Бош бошқармаси ва унинг идоравий мансуб корхоналарида манфаатлар тўқнашувини бошқариш тўғрисидаги низом асосида иш юритади;

*д) аниқланган коррупсиявий хавф-хатарни минималлаштирувчи коррупсияга қарши курашиш чоралар:*

Бош бошқарма ва унинг идоравий мансуб корхоналари ўз фаолияти  
ва функсияларидаги коррупсиявий хавф-хатарли йўналишларда умумий назорат муҳитини ва коррупсияга қарши курашиш назорат ҳамда  
тартиб-таомилларни ўз ичига олувчи коррупсияга қарши курашишнинг комплекс тизимини жорий этадилар.

Бош бошқарма ва унинг идоравий мансуб корхоналари коррупсияга қарши курашишни назорат қилиш ва тартиб-таомилларнинг самарадорлиги, жумладан, уларнинг аниқланган хавф-хатар даражасига мутаносиблиги, Бош бошқарма ва унинг идоравий мансуб корхоналари ходимлари учун қатъийлиги ва аниқлиги, фуқаролик жамияти учун шаффофлигини таъминлашга интиладилар;

Амалга ошириладиган тадбирлар, шунингдек, коррупсияга қарши курашиш бўйича назорат чоралари ва тартиб-таомиллар Бош бошқарма ва унинг идоравий мансуб корхоналарининг коррупсияга қарши курашиш бўйича дастури/режаси/йўл харитасида акс эттирилади ҳамда тегишли ички ҳужжатларда белгиланади;

*е) ахборотлаштириш, коммуникация ва маслаҳат бериш:*

Коррупсиявий хавф-хатарларни камайтириш ҳамда Бош бошқарма ва унинг идоравий мансуб корхоналарининг коррупсияга қарши курашиш тамойиллари ва талаблари ҳақида жамиятнинг хабардорлигини ошириш мақсадида, мазкур Сиёсат ҳамда Бош бошқарма ва унинг идоравий мансуб корхоналарининг коррупсияга қарши курашиш бўйича амалга оширилаётган чора-тадбирлари тўғрисидаги асосий маълумотлар Бош бошқарманинг Интернет тармоғидаги расмий веб сайтларига жойлаштирилади.

Бундан ташқари, Бош бошқарма ва унинг идоравий мансуб корхоналари коррупсияга қарши курашиш амалдаги қонун ҳужжатлари нормалари ва коррупсияга қарши курашиш жорий этилган тамойиллар ва талаблар ҳақида ходимларни ва бошқа манфаатдор шахсларни хабардор қилиш ва тушунтириш бўйича қуйидагилар орқали барча оқилона хатти-ҳаракатларни амалга оширади:

Бош бошқарма ва унинг идоравий мансуб корхоналари ходимларини йилига камида бир марта коррупсияга қарши курашиш асослари бўйича доимий ва тизимли ўқитиш, шу жумладан, ишга янги қабул қилинаётган ходимларни ушбу Сиёсат ва коррупсияга қарши курашиш бўйича бошқа ички ҳужжжатлар билан мажбурий тартибда таништириш билан биргаликда уларни коррупсияга қарши курашиш бўйича мажбурий курсларда ўқитиш. Коррупсиявий хавф-хатари юқори бўлган лавозимлар учун Бош бошқарма ва унинг идоравий мансуб корхоналари коррупсияга қарши курашиш бўйича қўшимча таълим дастурлари белгиланади. Ўтказилган ўқиш/тренинглар ҳақидаги маълумотлар ходимлар билан ишлаш бўлимларида қонунчиликда белгиланган тартибда сақланади;

Бош бошқарма ва унинг идоравий мансуб корхоналари ходимлари  
ва фуқароларнинг коррупсияга муросасиз муносабатини шакллантириш бўйича ва коррупсияга қарши курашиш амалга оширилган чора-тадбирлар тўғрисида хабардорлигини оширишга қаратилган тематик аудио – ва видеороликлар ҳамда бошқа ахборот маълумотларидан фойдаланган ҳолда коррупсияга қарши курашиш тадбирлар ўтказиш;

Бош бошқарма ва унинг идоравий мансуб корхоналари ходимлари томонидан коррупсияга оид ҳуқуқбузарликлар содир этилганлиги гумонлар ёки фактлар, коррупсиявий хавф-хатарлар ва бошқалар (коррупсия фактлари ҳақида хабар берилиши мумкин бўлган усуллари тўғрисидаги батафсил маълумот мазкур Сиёсатнинг 4-бобида назарда тутилган) ҳақида хабар берилиши мумкин бўлган алоқа каналлари билан таъминлаш;

мазкур Сиёсат қоидаларини қўллаш ёки Бош бошқарма тизимида коррупсияга қарши курашиш бўйича масъул ходим/коррупсияга қарши курашишни мувофиқлаштирувчи томонидан коррупсияга қарши курашиш чора-тадбирлар ва тартиб-таомилларни амалга ошириш билан боғлиқ саволлар келиб чиққанда Бош бошқарма ва унинг идоравий мансуб корхоналари ходимларига маслаҳатлар бериш;

Бош бошқарма ва унинг идоравий мансуб корхоналари ходимларининг меҳнат шартномаларига коррупсияга қарши курашиш қоидаларни киритиш;

тасдиқланган режага мувофиқ коррупсияга қарши курашиш бўйича масъул шахс томонидан коррупсияга қарши курашиш хулқ-атвор юзасидан ташвиқотлар ўтказиш;

контрагентларни коррупсияга қарши курашиш қабул қилинган талаблар ва тамойиллар ҳақида, шу жумладан, улар билан тузиладиган шартномаларга коррупсияга қарши курашиш бўйича махсус шартларни киритиш тўғрисида хабардор қилиш ва ҳ.к.;

*г) мониторинг, назорат ва ҳисобот:*

Бош бошқарма тизимида коррупсияга қарши курашиш учун масъул ходим Бош бошқарма тизимида коррупсияга қарши курашиш амалга оширилганчора-тадбирларнинг етарлилиги, мутаносиблиги ва самарадорлигини баҳолайди ҳамда доимий мониторингини олиб боради. Ўтказилган мониторинг натижалари бўйича Бош бошқарма ва унинг идоравий мансуб корхоналари коррупсияга қарши курашиш тизимини такомиллаштириш юзасидан тегишли чоралар кўрилади.

Бош бошқарма ва унинг идоравий мансуб корхоналари мониторинг  
ва назорат қилишнинг қуйидаги тартиб-таомиллари амалга оширилади:

Бош бошқарма ва унинг идоравий мансуб корхоналари фаолияти  
ва функсияларидаги ўзгаришлар, уларнинг ташкилий-функсионал тузилмасидаги ўзгаришлар ҳамда бошқа ички ва ташқи омилларнинг Бош бошқарма ва унинг идоравий мансуб корхоналарида коррупсияга қарши курашиш тизимига таъсирини, мазкур тизимга ўзгартириш киритиш заруриятини таҳлил қилиш, шу жумладан, уни амалдаги қонунчилик талабларига мувофиқлигини таъминлаш;

тасдиқланган режага мувофиқ самарасиз назорат ва тартиб-таомилларни аниқлаш учун уларни тўғрилаш ва коррупсияга қарши курашиш тизимининг ишончлилиги ва самарадорлигини таъминлаш мақсадида танлов асосида Бош бошқарма тизимидаги функсиялар ва ички жараёнларни мониторинг қилиш;

ички ва (ёки) ташқи текширувларни ўтказиш жараёнида Бош бошқарма ва унинг идоравий мансуб корхоналари ходимлари томонидан коррупсияга қарши курашиш бўйича талабларга риоя қилинишини назорат қилиш;

Бош бошқарма тизимида коррупсияга қарши курашиш бўлими коррупсияга қарши курашишни мувофиқлаштирувчи ва бошқа таркибий тузилмаларга юклатилган коррупсияга қарши чора-тадбирларнинг ўз вақтида ва тегишли тартибда амалга оширилиши устидан назорат олиб бориш ва ҳ.к.

Коррупсияга қарши курашиш тизимини назорат қилиш ва мониторинги бўйича чора-тадбирлар натижалари Бош бошқарма бошлиғи, Бош бошқарма ва унинг идоравий мансуб корхоналари раҳбарларининг чораклик ҳисоботларида ўз аксини топади.

*з) ҳуқуқбузарликларга нисбатан муносабат билдириш ва айбдор шахсларни жавобгарликка тортиш:*

мазкур Сиёсатга амал қилиш ва Бош бошқарма тизимида коррупсияга қарши курашиш чора-тадбирларга риоя қилиш ҳар бир ходим учунўз хизмат мажбуриятларини бажарилиши доирасида мажбурийдир.

ходимлар белгиланган талаб ва тартиб-таомилларнинг бузганлиги учун шахсан жавобгар ҳисобланадилар. Бундан ташқари, бевосита раҳбарлар ўз бўйсунувидаги ходимлар томонидан коррупсияга оид ҳуқуқбузарликларни содир этилганлиги учун шахсан жавобгар ҳисобланадилар;

коррупсияга қарши курашишга оид белгиланган талаблар   
ва тамойилларни бузган Бош бошқарма ва унинг идоравий мансуб корхоналари ходимлари Ўзбекистон Республикаси қонунчилигида белгиланган тартибда ва асосларда интизомий, маъмурий ёки жиноий жавобгарликка тортилиладилар;

ходимлар уларни коррупсия билан боғлиқ ҳуқуқбузарликни содир этишга ундовчи шахсларнинг ҳар қандай мурожаатлари тўғрисида, шунингдек, бошқа ходимлар томонидан содир этилган коррупсияга оид ҳуқуқбузарликлар ҳақида ўзига маълум бўлган ҳар қандай фактлар ҳақида ўз раҳбарларига,ёки корхонанинг,Бош бошқарманингкоррупсияга қарши курашиш учун масъул шахсга ёки Қўмитанинг коррупсияга қарши курашиш ички назорат бўлимига хабар беришлари шарт;

Коррупсияга мутлақо тоқатсизлик тамойилини ҳисобга олган ҳолда, Бош бошқарма ва унинг идоравий мансуб корхоналари ходимларининг коррупсияга оид ҳуқуқбузарлик содир этишлари билан боғлиқ ҳар қандай асосли шубҳа бўйича хизмат текширувлари Ўзбекистон Республикаси конунчилиги талабларига мувофиқ ва ички ҳужжатларда белгиланган тартибда ўтказилади. Коррупсияга қарши курашиш тўғрисидаги қонун ҳужжатлари нормаларини ва (ёки) мазкур сиёсатҳамда Қўмита,Бош бошқарма ва унинг идоравий мансуб корхоналарининг бошқа ички ҳужжатларида белгиланган коррупсияга қарши талабва тартиб-таомилларни бузган Бош бошқарма ва унинг идоравий мансуб корхоналари ходимлари, уларнинг лавозими, хизмат муддати ва бошқа омиллардан қатъи назар Ўзбекистон Республикаси қонунчилигида ҳамда Қўмита, Бош бошқарма ва унинг идоравий мансуб корхоналарининг ички ҳужжатларида назарда тутилган доирада ва асосларда жавобгарликка тортиладилар;

коррупсияга оид ҳуқуқбузарлик аниқланган тақдирда Бош бошқарма ва унинг идоравий мансуб корхоналари уларнинг содир этилиш сабаблари ҳамда шарт-шароитларини таҳлил қиладилар ва доимий асосда коррупсияга қарши курашиш тизимини такомиллаштирадилар;

Бош бошқарма ва унинг идоравий мансуб корхоналари коррупсияга оид ҳуқуқбузарликларни аниқлаш ва текшириш учун бошқа ҳуқуқни муҳофаза қилувчи органлар ва давлат органлари билан ҳамкорлик қиладилар.

**4-боб. Коррупсияга қарши курашишнинг асосий йўналишлари**

**§ 1. Манфаатлар тўқнашувини бошқариш**

12. Бош бошқарма ва унинг идоравий мансуб корхоналари ходимлариўз хизмат мажбуриятларини бажариш ва Бош бошқарма ва унинг идоравий мансуб корхоналари манфаатларини ифодалаш доирасида виждонлилик ва ҳалоллик тамойилларига амал қилиши, шахсий манфаатларини ҳисобга олган ҳолда ўзларининг хизмат мавқеидан ва Қўмита, Бош бошқарма ҳамда унинг идоравий мансуб корхоналарининг мол-мулкидан фойдаланмаслик ва манфаатлар тўқнашувига олиб келадиган вазиятлардан сақланишлари лозим.

Бош бошқарма ва унинг идоравий мансуб корхоналари ходимларининг ўзларининг хизмат мажбуриятларини лозим даражада ва холис бажаришларига, жумладан, холис қарор қабул қилишга ҳамда Бош бошқарма ва унинг идоравий мансуб корхоналарининг ҳуқуқлари, қонуний манфаатлари, мол-мулки ва (ёки) нуфузига таъсир қиладиган ёки таъсир қилиши мумкин бўлган вазиятда манфаатлар тўқнашуви юзага келади.

13. Бош бошқарма тизимининг ходимлари ишга қабул қилинишида, бошқа лавозимга ўтказилишида манфаатлар тўқнашувига олиб келадиган ёки олиб келиши мумкин бўлган шахсий манфаатдорлиги ҳақидаги маълумотларни ҳар йили ва тегишли вазиятлар/ҳолатлар юзага келишига қараб ошкор қилишга мажбурдирлар. Бош бошқарма ва унинг идоравий мансуб корхоналари ходимлари томонидан манфаатлар тўқнашуви тўғрисидаги маълумотларни ошкор қилиш ва уни ҳал қилиш жараёни Бош бошқарма тизимида манфаатлар тўқнашувини бошқариш тўғрисидаги низом билан тартибга солинади.

**§ 2. Совғалар ва иш жараёнида меҳмондўстлик белгилари**

14. Бош бошқарма ва унинг идоравий мансуб корхоналариходимларига ўз хизмат мажбуриятларини бажариш билан боғлиқ ҳолда жисмонийва юридик шахслардан бирон-бир совға ёки иш жараёнида меҳмондўстликнинг белгилари, қарз, кафолатлар, кафилликлар, мукофотлар шаклида рағбатлантириш воситаларини, нақд пул маблағлари ёки уларнинг эквиваленти, қимматли қоғозлар кўринишида моддий ёрдам қабул қилиш таъқиқланади.

15. Бош бошқарма ва унинг идоравий мансуб корхоналари ходимлари томонидан расмий делегациялар таркибида, расмий тадбирларда, жумладан, хорижда олинган ҳар қандай совғалар суммасидан қатъи назар Бош бошқарма ва унинг идоравий мансуб корхоналари мансуб ташкилотларининг мулкига ўтказилади.

16. Бош бошқарма ва унинг идоравий мансуб корхоналари ходимларига уларнинг шахси билан боғлиқ байрамлар (туғилган кун, боланинг туғилиши, Ватан ҳимоячилари куни, Халқаро хотин-қизлар куни)да берилган, хизмат мажбуриятларини бажариши билан боғлиқ бўлмаган совғалар ходимнинг шахси билан боғлиқ совғалар деб тан олинади.

17. Бундай совғаларни беришда қуйидаги талабларга риоя қилиш лозим:

совғалар Бош бошқарма ва унинг идоравий мансуб корхоналари Бош бошқарма ва унинг идоравий мансуб корхоналарининг камида уч нафар ходимлари иштирокида берилиши;

совға бериш жарёни табрик нутқи билан бирга бўлиши, унда совға беришга сабаб бўлган воқеа ўзининг аниқ ифодасини топган бўлиши;

совғанинг умумий қиймати (барча солиқлар ва йиғимларни ҳисобга олган ҳолда) 5 (беш) базавий ҳисоблаш миқдоридан ошмаслиги;

Бош бошқарма ва унинг идоравий мансуб корхоналарининг битта ходими бошқа ходимга совға учун сарфлайдиган харажат суммаси, ҳар бир ҳолатда 1 (битта) базавий ҳисоблаш миқдордан ошмаслиги керак.

18. Шубҳалар пайдо бўлмаслиги учун бошқа давлат органлари   
ва ташкилотлари ходимлари, шериклар ва контрагентлар, ушбу Сиёсатнинг 15 ва 16-бандларида кўрсатилмаган бошқа жисмоний ва юридик шахслардан ҳар қандай байрам (туғилган кун, фарзанд туғилиши, Ватан ҳимоячилари куни, Халқаро хатин-қизлар куни ва ҳ.к.ни инобатга олган ҳолда, бироқ бу билан чекланмасдан) билан боғлиқ ҳолда олинадиган, ушбу Сиёсатнинг 14-бандида санаб ўтилган совғалар ва бошқа моддий бойликларни олиш таъқиқланади.

19. Бош бошқарма номидан халқаро конференцияларда, симпозиумларда ва бошқа ишбилармонлик (хизматга оид) йиғилишларда совғалар бериш Бош бошқарма бошлиғининг буйруғи билан амалга оширилади.

20. Совғани қабул қилишнинг қонунийлиги тўғрисида шубҳа туғилган ҳар қандай ҳолларда Бош бошқарма ва унинг идоравий мансуб корхоналари ходими Бош бошқарма тизимида коррупсияга қарши кураш бўлимига маслаҳат сўраб мурожаат қилиши лозим.

**§ 3. Ходимларни танлаш, лавозимдан лавозимга ўтказиш, моддий рағбатлантириш**

21. Бош бошқарма ва унинг идоравий мансуб корхоналари ходимларини танлаш, уларни аттестациядан ўтказиш ва фаолиятини баҳолаш,шу жумладан мукофот пулларини тўлаш, устама ҳақлар ва бошқа турдаги мукофотларни белгилаш жараёни барча ходимлар учун шаффоф, тенгва холис бўлиб, ушбу Сиёсатнинг асосий тамойиллари ва талабларига мувофиқ келади.

22.Бош бошқарма ва унинг идоравий мансуб корхоналарида уларнинг раҳбарлари, шунингдек, Бош бошқарма ва бўлим бошлиқларини мукофотлашга асос бўлиб хизмат қиладиган, улар фаолиятининг асосий кўрсаткичларини баҳолаш тартиби ва мезонлари ишлаб чиқилган бўлиши лозим. Ушбу кўрсаткичлар холис, ошкора ҳамда Бош бошқарма ва унинг идоравий мансуб корхоналариходимлари томонидан кўриб чиқилиши мумкин.

**§ 4. Текширишларни ўтказиш ҳамда давлат органлари ва ташкилотлари фаолиятини ўрганиш**

23. Турли хил текширишларни ўтказиш ҳамда давлат органлари   
ва ташкилотларининг (кейинги ўринларда – “Текшириш объектлари”) фаолиятини ўрганишда Бош бошқарма ва унинг идоравий мансуб корхоналари ходимлари:

манфаатлар тўқнашувига йўл қўймаслиги;

объектни текшириш бир ходим томонидан амалга оширилмаслиги;

содир этилиши мумкин бўлган ҳуқуқбузарликларни сохталаштириш учун текшириш объекти вакилларининг саводсизлигидан фойдаланиб қонун ҳужжатлари нормаларини нотўғри талқин қилмаслиги, текширилаётган объект ходимларини аниқланган фактларни ҳуқуқни муҳофаза қилувчи органларга тақдим этиш билан қўрқитмаслиги;

текширилаётган объектнинг ходимларига таҳдид қилмаслиги;

текшириш предметига кирмайдиган масалалар билан қизиқмасликлари ва ҳужжатларни сўрамасликлари.

Бош бошқарма ва унинг идоравий мансуб корхоналари ходимлари текшириш давомида аниқланган ҳар бир ҳуқуқбузарлик ҳолатларига қонуний ва профессионал баҳо беришлари;

агар текшириш объекти вакиллари Бош бошқарма ва унинг идоравий мансуб корхоналари ходимларига аниқланган қонунбузарликларни яшириш учун пора ва (ёки) бирон-бир моддий қимматлик ёки хизматларни таклиф қилса, текшириш гуруҳи раҳбарини дарҳол хабардор қилишлари;

текшириш объекти вакилларига Бош бошқарма ва унинг идоравий мансуб корхоналари ходимларининг ахлоқий хулқ-автор тамойилларига мувофиқ холис муносабатда бўлишлари шарт.

24. Хизмат мажбуриятига давлат органлари ва ташкилотларини текшириш кирадиган Бош бошқарма ва унинг идоравий мансуб корхоналарида ўтказилган текшириш натижалари бўйича Бош бошқарма ва унинг идоравий мансуб корхоналари томонидан қабул қилинган қарорлар юзасидан низолашиш учун апеллятсия инстанциялари ташкил этилади.

**5-§. Контрагентлар ва учинчи шахслар билан ўзаро муносабатлар**

25. Бош бошқарма ва унинг идоравий мансуб корхоналари ушбу Сиёсатнинг тамойиллари ва талабларига зид бўлган ҳар қандай тўловлар  
ва (ёки) шу каби коррупсиявий хавф-хатарларни келтириб чиқарувчи  
ҳатти-ҳаракатларни амалга ошириш учун маҳсулот етказиб берувчиларни, пудратчиларнива бошқа учинчи томонларни жалб қилмайдилар.

26.Бош бошқарма ва унинг идоравий мансуб корхоналари контрагентлар билан муносабатларда ўз фаолиятини амалга оширишида қонунийлик ва шаффофлик тамойилларига амал қиладилар.Бош бошқарма ва унинг идоравий мансуб корхоналари танлашнинг холис мезонларидан фойдаланишга асосланган, маҳсулот етказиб берувчилар, пудратчиларва бошқа контрагентларни танлаб олишнинг ҳаққоний, очиқ ва шаффоф жараёнини ҳамда Ўзбекистон Республикасининг амалдаги қонунчилиги ва сотиб олинадиган маҳсулотнинг Қўмита, бош бошқарма тизимининг ички ҳужжатлари билан тартибга солинадиган баҳосини аниқлашнинг шаффоф тартибини таъминлайдилар.

27. Бош бошқарма ва унинг идоравий мансуб корхоналари контрагент билан ўзаро ҳамкорлигида:

эҳтимоли юқори бўлган контрагентнинг ишончлилигини, шу жумладан ўтмишда коррупсиявий ҳуқуқбузарликларни содир этганлиги, Бош бошқарма ва унинг идоравий мансуб корхоналари давлат харидлари тўғрисидаги низомга мувофиқ ва Ўзбекистон Республикаси қонунчилиги нормалари доирасида Бош бошқарма тизими ходимлари билан манфаатлар тўқнашуви мавжуд эмаслигини текширадилар;

эҳтимоли юқори бўлган контрагентни (танлов, тендер ғолибини   
ва тўғридан-тўғри шартномалар бўйича харид контрагентини) ўзининг коррупсияга қарши тамойиллари ва талаблари ҳақида улар билан тузиладиган шартномалар матнига коррупсияга қарши махсус шартларни қўшган ҳолда хабардор қиладилар.

**§ 6. Хайрия ва ҳомийлик фаолияти**

28. Бош бошқарма ва унинг идоравий мансуб корхоналари қонунда назарда тутилган ҳолларда хайрия ва ҳомийликни қабул қилишлари мумкин. Бундай ёрдамни олган пайтда Бош бошқарма ва унинг идоравий мансуб корхоналари манфаатлар тўқнашувига йўл қўймаслик, маблағларни қонунда ва (ёки) шартномада белгиланган мақсадлар учун самарали сарфланишини таъминлаш, шунингдек Интернет тармоғидаги ўзининг расмий веб-сайтларида имкон қадар барча чораларни кўришлари мумкин.

**§ 7. “Сирли мижоз” тадбири**

29. Бош бошқарма ва унинг идоравий мансуб корхоналари томонидан кўрсатилаётган давлат хизматларининг сифати ва тезлигини, шунингдек ҳаққоний ва очиқ танлов натижаларига кўра танлаб олинган мустақил компаниялар томонидан коррупсиявий ҳуқуқбузарликлар содир этилишига мойиллигини аниқлаш учун хизматларнинг ҳақиқий олувчилари сифатида алоҳида назорат тадбирлари ўтказилади. Давлат хизматларини кўрсатиш жараёнида мустақил компания бундай хизматларнинг сифати, муддатлари, шартларини, шунингдек, Бош бошқарма ва унинг идоравий мансуб корхоналари тизими ходимларининг белгиланган ахлоқ қоидаларига, шу жумладан ходимнинг пора олишга мойиллигини белгилаб боради.

30. Бош бошқарма ва унинг идоравий мансуб корхоналари ўтказилган “сирли мижоз” тадбирлари тўғрисидаги ҳисоботларни кўриб чиқадилар ва коррупсия хавфи аниқланган тақдирда хизмат текшируви тайинлаш ҳақидаги ташаббус билан чиқадилар.

**§ 8. Бош бошқарма ва унинг идоравий мансуб корхоналари фаолиятини видеотасвирга олиш ва транслятсия қилиш**

31. Бош бошқарма ва унинг идоравий мансуб корхоналари ходимларининг фаолиятини назорат қилиш учун Бош бошқарма ва унинг идоравий мансуб корхоналари хоналарида видео ва аудио ёзув камералари жойлаштирилади, уларнинг ёзувлари Бош бошқарма ва унинг идоравий мансуб корхоналарининг масъул ходимлари томонидан доимий равишда кузатиб борилади.

32. Бош бошқарма ва унинг идоравий мансуб корхоналарининг расмий веб-сайтларига коррупсия хавфи юқори бўлган айрим жараёнларнинг онлайн транслятсиялари жойлаштирилади (хусусан, ходимлар билан суҳбат ўтказиш ва уларни синовдан ўтказиш, комиссия йиғилишлари ва бошқалар).

**§ 9. Ички ҳужжатларни коррупсияга қарши экспертизаси**

33. Ички хужжатларни ҳуқуқий экспертизадан ўтказишда ҳужжатларда коррупсиявий ҳуқуқбузарликлар содир этилишига имкон яратадиган коррупсиявий омиллар келиб чиқишини олдини олиш, аниқлаш ва истисно қилиш мақсадида ҳам экспертиза ўтказилади.

**§ 10. Бош бошқарма тизими ходимларига маслаҳат бериш**

34. Бошбошқарма ва унинг идоравий мансуб корхоналари ходимларида коррупсияга қарши амалдаги қонун ҳужжатлари талаблари, ушбу Сиёсат қоидалари ёки Қўмита,Бош бошқарма ва унинг идоравий мансуб корхоналарида коррупсияга қарши бошқа чора-тадбирлар ва тартиб-таомиллар билан боғлиқ бўлган ҳар қандай саволлар бўлса, улар ўзларининг таркибий бўлинмаси ва (ёки) Қўмитанинг коррупсияга қарши кураш ички назорат бўлимига ҳамда 71 207-67-68 (149) ишонч телефонига, Бош бошқарманинг коррупсияга қарши кураш ички назорати юклатилган масул шахсига ҳамда ( ) ишонч телефонига мурожаат қилишлари мумкин.

**5-боб. Коррупсиявий ҳуқуқбузарликлар тўғрисида хабар бериш**

35. Бош бошқарма ва унинг идоравий мансуб корхоналари ходимларива бошқа шахслар, агар улар Қўмита, Бош бошқарма тизими ходимлари ҳатти-ҳаракатларининг қонунийлиги ва (ёки) одоб-ахлоққа мувофиқлиги тўғрисида шубҳа туғилса, коррупсия ва бошқа ҳуқуқбузарлик ҳолатлари содир этилишига гумон ёки содир этилганлиги фактлариб бўлса уларбу ҳақда Қўмитанинг, Бош бошқарманиг алоқа каналлари орқали хабар беришлари мумкин.

36. Бош бошқарма ва унинг идоравий мансуб корхоналари  
ўз ваколатлари ва мавжуд имкониятлари доирасида ҳуқуқбузарлик тўғрисида ишончли маълумот берган шахснинг махфийлигини таъминлайдилар (қонунчиликда назарда тутилган ҳоллар бундан мустасно).

37. Бош бошқарма ва унинг идоравий мансуб корхоналари  
ўз ходимларининг манфаатларини ҳимоя қиладилар ва қасос олишга қаратилган ҳаракатларга, шу жумладан ишдан бўшатиш, лавозимни пасайтириш, камситиш, босим ўтказиш, Қўмита, Бош бошқарма тизимининг бошқа ходимларининг шубҳали ҳаракатлари ёки улар томонидан ушбу Сиёсатнинг коррупсияга қарши талабларини бузиш эҳтимоли ҳақида хабар берган шахсларни таъқиб қилинишига йўл қўймаслигини кафолатлайдилар.

38. Коррупсияга оид ҳуқуқбузарликлар тўғрисидаги хабарларни қуйидаги алоқа каналлари орқали бериш мумкин:

71 207-67-68 (149) телефон рақами ҳамда Қўмита, Бош бошқарма ва унинг идоравий мансуб ташкилотлари томонидан ўрнатилган бошқа телефон рақамлар;

Қўмита,Бош бошқарма ва унинг идоравий мансуб ташкилотларининг @автойўл\_бот ва бошқа Телеграм каналлари;

Қўмита,Бош бошқарма ва унинг идоравий мансуб ташкилотлари расмийвеб-сайтларида жойлаштирилган шакллар;

Қўмита, Бошбошқарма ва унинг идоравий мансуб ташкилотларининг электрон почта манзиллари;

тўғридан-тўғри ҳуқуқни муҳофаза қилиш органларига.

39. Бош бошқарма тизимининг алоқа каналларига келиб тушган барча хабарлар Ўзбекистон Республикаси қонун ҳужжатлари ва Қўмита,Бош бошқарма ва унинг идоравий мансуб ташкилотларининг ички ҳужжатларига мувофиқ Бош бошқарма тизимининг масъул ходими томонидан холис тарзда ва ўз вақтида кўриб чиқилади.

40. Аноним равишда (фақат Бош бошқарма ва унинг идоравий мансуб корхоналарининг Телеграм каналлари орқали) юборилган хабарлар ҳам кўриб чиқиш учун қабул қилинади. Ўз номини ошкор қилинмаслигини истаган ариза берувчи бундай ҳолатда қуйидагиларни тан олади:

Бош бошқарма ва унинг идоравий мансуб корхоналари хабарга жавоб бериш учун мурожаат этувчи шахс билан боғлана олмайди;

Бош бошқарма ва унинг идоравий мансуб корхоналаризарур қўшимча маълумотларни олишнинг имконияти йўқлиги сабабли хабарни тўлиқва ҳар томонлама текширишни амалга ошира олмайди.

41.Бош бошқарма ва унинг идоравий мансуб корхоналаритомонидан келиб тушган хабарга жавоб бериш учун мурожаат этувчи шахс билан қуйидаги ҳолатларда боғланилмайди:

тўлиқ ва кенг қамровли текшириш ўтказиш учун зарур бўлган қўшимча маълумотларнинг йўқлиги;

Бош бошқарма ва унинг идоравий мансуб корхоналари ходимининг қасддан ёлғон маълумотни тақдим этиши ушбу Сиёсатни бузилиши  
ва ахлоқсиз хулқ-атворнинг намунаси сифатида қаралса, бундай шахс эса Ўзбекистон Республикаси қонун ҳужжатларига ва Қўмита,Бош бошқарманинг ички ҳужжатларига мувофиқ жавобгарликка тортилиши мумкин.

42. Бош бошқарма тизимида коррупсия фактлари тўғрисида виждонан хабар берган Бош бошқарма тизимининг ходимлари, агар  
бу маълумотлар тасдиқланган бўлса, ички ҳужжатларга мувофиқ рағбатлантирилиши мумкин.

43. Барча алоқа каналларининг ишлаши ва олинган хабарларни қайта ишлаш/кўриб чиқиш тартиби тўғрисидаги батафсил маълумот Бош бошқарманинг коррупсиявий тусдаги маълумот ҳақида хабар бериш учун алоқа каналлари тўғрисидаги низомда ва бошқа шунга ўхшаш ички ҳужжатларида акс этган.

**6-боб. Қайта кўриб чиқиш ва ўзгартиришлар киритиш тартиби**

44. Ушбу Сиёсат қуйидаги ҳолларда қайта кўриб чиқилиши   
ва тузатилиши керак:

коррупсияга қарши курашиш амалдаги сиёсат ва тартиб-таомилларни қайта кўриб чиқиш заруратини келтириб чиқарадиган ҳолда коррупсияга қарши курашиш соҳасида Ўзбекистон Республикасининг қонунчилиги ўзгарганда;

коррупсияга қарши курашиш самарасиз назорат ва тартиб-таомиллар аниқланганда ва Бош бошқарма ва унинг идоравий мансуб корхоналари фаолиятида коррупсияни олдини олиш ва унга қарши курашишга қаратилган чора-тадбирларни такомиллаштиришга зарурат туғилганда;

Бош бошқарма тизимининг ташкилий тузилмаси ёки Бош бошқарма ва унинг идоравий мансуб корхоналари томонидан ўз вазифаларини бажариши хусусиятлари ва бошқалар ўзгарганда.